เอไอเอ คลอดประกันบำนาญใหม่
เอไอเอ ชิงตลาดบำนาญ&nbsp; นำออกกรมธรรม์ใหม่ &#8220;เอไอเอ บำนาญ 60/85&#8221;
26 ต.ค. 2553

เอไอเอ ชิงตลาดบำนาญ  นำออกกรมธรรม์ใหม่ “เอไอเอ บำนาญ 60/85”
นายรอน แวน โอเยน ประธานเจ้าหน้าที่บริหาร บริษัท อเมริกันอินเตอร์แนชชั่นแนลแอสชัวรันส์ (เอไอเอ ประเทศไทย) เปิดเผยว่า  บริษัทได้ออกแบบประกันใหม่เป็นกรมธรรม์บำนาญ “เอไอเอ บำนาญ 60/85 (บำนาญ) ที่ลูกค้าสามารถนำไปใช้สิทธิ์ลอดหย่อนภาษีสำหรับกรมธรรม์แบบบำนาญได้สูงสุดถึง 2 แสนบาท โดยเงื่อนไขความคุ้มครอง ผู้เอาประกันภัยจะได้รับเงินบำนาญปีละ 10% ของจำนวนเงินเอาประกันภัยเริ่มต้นตั้งแต่อายุ 60 ปีขึ้นไปจนครบอายุสัญญากรมธรรม์ที่อายุ 85 ปี พร้อมเงื่อนไขการันตีจ่ายเงินบำนาญจนครบ 15 ปี และจะได้รับความคุ้มครองชีวิตเพิ่มขึ้นปีละ 10% ของจำนวนเงินเอาประกันภัยเริ่มต้นตั้งแต่อายุ 51 ปีขึ้นไปหรือสูงสุด 200% ของจำนวนเงินเอาประกันภัยเมื่ออายุ 59 ปี ทั้งนี้ ความคุ้มครองชีวิตจะสิ้นสุดเมื่อผู้เอาประกัยภัยอายุครบ 60 ปีหรือเมื่อเริ่มรับเงินบำนาญ
สำหรับแบบประกัน “เอไอเอ บำนาญ 60/85 (บำนาญ)” สำหรับบุคคลอายุ 30 – 55 ปี ชำระเบี้ยประกันภัยถึงอายุ 60 ปี และเมื่อผู้เอาประกันภัยอายุ 60 ปีขึ้นไปจนครบกำหนดสัญญากรมธรรม์ที่อายุ 85 ปี ผู้เอาประกันภัยจะได้รับเงินคืนรายงวดที่เปรียบเสมือนเงินบำนาญปีละ 10% ของจำนวนเงินเอาประกันภัยเริ่มต้น โดยบริษัทจะการันตีการจ่ายเงินบำนาญจนครบ 15 ปี นั่นคือ หากผู้เอาประกันภัยเสียชีวิตก่อนอายุ 74 ปี บริษัทจะจ่ายบำนาญเป็นเงินก้อนครั้งเดียวในวงเงินเท่ากับมูลค่าปัจจุบัน (present value) ของจำนวนเงินบำนาญที่ยังจ่ายไม่ครบ 15 ปี พร้อมกันนี้ เมื่อผู้เอาประกันภัยอายุครบ 51 ปีขึ้นไปจะได้รับความคุ้มครองชีวิตเพิ่มขึ้นอีกปีละ 10% ของจำนวนเงินเอาประกันภัยทุกปี โดยความคุ้มครองชีวิตจะเพิ่มเป็น 110, 120%, 130% ของจำนวนเงินเอาประกันภัยเมื่ออายุ 51, 52 และ 53 ปีตามลำดับจนเพิ่มสูงสุดเป็น 200% ของจำนวนเงินเอาประกันภัยเมื่ออายุ 59 ปี โดยความคุ้มครองชีวิตจะสิ้นสุดเมื่อผู้เอาประกันภัยอายุครบ 60 ปีหรือเมื่อเริ่มรับเงินบำนาญ
นายรอน แวน โอเยน กล่าวว่า ปัจจุบันประเทศไทยเริ่มเข้าสู่ยุคสังคมผู้สูงอายุ ดังจะเห็นได้จากข้อมูลของ The UN World Population Prospects ขององค์การสหประชาชาติ ฉบับปรับปรุงปี 2548 ที่รายงานว่าในปี พ.ศ. 2553 ประเทศไทยมีประชากรอายุ 60 ปีขึ้นไปมากถึง 7,868,000 คน หรือ 11.5% ของประชากรทั้งประเทศ ซึ่งคาดว่าในอีก 10 ปีข้างหน้าหรือในปี พ.ศ. 2563 จะมีประชากรที่อายุ 60 ปีขึ้นไปเพิ่มเป็น 11,711,000 คน หรือ  16.4% ของประชากรทั้งประเทศ และในปี พ.ศ. 2573 หรือ 20 ปีข้างหน้าจะเพิ่มเป็น 15,838,000 คนหรือ 21.6% ของประชากรทั้งประเทศ ดังนั้น เอไอเอ ประเทศไทย จึงอยากเห็นคนไทยเตรียมความพร้อมทางการเงินเพื่อสร้างสวัสดิการให้ตัวเองสามารถใช้ชีวิตอย่างมีคุณภาพในช่วงหลังเกษียณ ซึ่งการประกันชีวิตเป็นช่องทางหนึ่งในการสร้างสวัสดิการในรูปของเงินบำนาญให้แก่ผู้เอาประกันภัยในช่วงหลังเกษียณได้